title: 2013/514/EU: Euroopan parlamentin ja neuvoston päätös, annettu 9 päivänä lokakuuta 2013 , ehdotuksesta Euroopan parlamentin ja neuvoston päätökseksi Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2012/008 IT/De Tomaso Automobili, Italia)

text:
               22.10.2013

               FI

               Euroopan unionin virallinen lehti

               L 280/24

         EUROOPAN PARLAMENTIN JA NEUVOSTON PÄÄTÖS,
   annettu 9 päivänä lokakuuta 2013,
   ehdotuksesta Euroopan parlamentin ja neuvoston päätökseksi Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2012/008 IT/De Tomaso Automobili, Italia)
   (2013/514/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työmarkkinoille uudelleen integroitumisessa.

               (2)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (3)

               Italia esitti 5 päivänä marraskuuta 2012 hakemuksen EGR:n varojen käyttöönottamiseksi yrityksen De Tomaso Automobili SpA työntekijävähennysten vuoksi ja toimitti sitä täydentäviä lisätietoja 5 päivään maaliskuuta 2013 asti. Hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 2 594 672 euroa.

               (4)

               EGR:stä olisi sen vuoksi otettava käyttöön varoja rahoitustuen antamiseksi Italian hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 2 594 672 euroa maksusitoumusmäärärahoina ja maksumäärärahoina osana varainhoitovuotta 2013 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 9 päivänä lokakuuta 2013.

            Euroopan parlamentin puolesta

            Puhemies

         M. SCHULZ

            Neuvoston puolesta

            Puheenjohtaja

         V. LEŠKEVIČIUS

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


title: 2011/12/EU: Komission päätös, annettu 12 päivänä tammikuuta 2011 , Euroopan tutkimusneuvoston perustamisesta tehdyn päätöksen 2007/134/EY muuttamisesta

text:
               13.1.2011

               FI

               Euroopan unionin virallinen lehti

               L 9/5

         KOMISSION PÄÄTÖS,
   annettu 12 päivänä tammikuuta 2011,
   Euroopan tutkimusneuvoston perustamisesta tehdyn päätöksen 2007/134/EY muuttamisesta
   (2011/12/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisön seitsemännestä tutkimuksen, teknologian kehittämisen ja demonstroinnin puiteohjelmasta (2007–2013) 18 päivänä joulukuuta 2006 tehdyn Euroopan parlamentin ja neuvoston päätöksen N:o 1982/2006/EY (1) ja erityisesti sen 2 ja 3 artiklan,
   ottaa huomioon Euroopan yhteisön seitsemännen tutkimuksen, teknologian kehittämisen ja demonstroinnin puiteohjelman (2007–2013) täytäntöön panemiseksi toteutettavasta erityisohjelmasta ”Ideat”19 päivänä joulukuuta 2006 tehdyn neuvoston päätöksen 2006/972/EY (2) ja erityisesti sen 4 artiklan 2 ja 3 kohdan,
   sekä katsoo seuraavaa:

               (1)

               Euroopan tutkimusneuvosto (ERC) perustettiin komission päätöksellä 2007/134/EY (3).

               (2)

               ”Ideat”-erityisohjelman mukaisesti ERC:n rakenteista ja mekanismeista tehtiin tieteellisen neuvoston täydellä myötävaikutuksella riippumaton arviointi, jossa käytettiin arviointiperusteina tieteellistä huippuosaamista, riippumattomuutta, tehokkuutta ja avoimuutta. Arviointilautakunta ehdotti eräitä mukautuksia, jotta voitaisiin varmistaa ERC:n tehokkaampi toiminta ja sen toimien johdonmukainen esittely sidosryhmille.

               (3)

               Tämän arvioinnin pohjalta ja jotta ERC:stä voitaisiin tehdä täysin kestävä instituutio, komission neuvostolle ja Euroopan parlamentille antamassa tiedonannossa Euroopan tutkimusneuvosto – tavoitteena maailmanluokan huippuosaaminen (4) asetetaan ERC:n toista kehitysvaihetta koskevia tavoitteita. Niihin sisältyy joukko erityistoimia, joilla pyritään parantamaan ERC:n toimintaa ja varmistamaan ”Ideat”-erityisohjelman tehokas ja tuloksekas toteutus.

               (4)

               Kyseisen tiedonannon mukaisesti on tärkeää varmistaa sekä komission päätöksellä 2008/37/EY (5) perustetun Euroopan tutkimusneuvoston toimeenpanoviraston (ERCEA) että tieteellisen neuvoston toimintoja koskeva yhtenäinen ja selkeä visio ja saumaton yhteys ERC:n strategian ja käytännön toiminnan välillä sekä kehittämään ja toteuttamaan johdonmukainen ja kokonaisvaltainen viestintästrategia.

               (5)

               On syytä ottaa käyttöön palkkio tieteellisen neuvoston täysistuntoihin osallistumisesta tunnustuksena tieteellisen neuvoston jäsenten ja erityisesti puheenjohtajan ja varapuheenjohtajien henkilökohtaisesta panoksesta. Palkkion olisi vastattava heidän vastuitaan ja oltava vertailukelpoinen muiden vastaavien elinten ja jäsenvaltioiden maksamien palkkioiden kanssa. On myös aiheellista järjestää rahoitus pysyvälle valintalautakunnalle, joka valitsee tieteellisen neuvoston tulevat jäsenet.

               (6)

               On tarpeen jatkaa järjestelyjä, joissa tieteellisen neuvoston puheenjohtaja ja varapuheenjohtajat saavat paikallista tukea työlleen seitsemännestä puiteohjelmasta rahoitettavan koordinointi- ja tukitoimen kautta.

               (7)

               Tieteellisen neuvoston perustajajäsenten toimikausi päättyy 1 päivänä helmikuuta 2011, ja tieteellistä neuvostoa on tarpeen uusia vaiheittain kuten päätöksen 2007/134/EY 4 artiklan 6 kohdassa säädetään. Uusien jäsenten valinnan suoritti riippumaton valintalautakunta noudattaen päätöksen 2007/134/EY 4 artiklan 4 kohtaa ja myös siihen sisältyviä säännöksiä kertomuksesta parlamentille ja neuvostolle. Valintalautakunta antoi suosituksia tieteellisen neuvoston vaiheittaisesta uusimisesta, ja nämä suositukset on hyväksytty.

               (8)

               Päätöstä 2007/134/EY olisi sen vuoksi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2007/134/EY seuraavasti:

               1)

               Korvataan 1 artikla seuraavasti:
               ”1 artikla
               Perustaminen
               Perustetaan Euroopan tutkimusneuvosto 2 päivän helmikuuta 2007 ja 31 päivän joulukuuta 2013 väliseksi ajanjaksoksi ”Ideat”-erityisohjelman täytäntöönpanoa varten. Se muodostuu tieteellisestä neuvostosta ja komission päätöksellä 2008/37/EY (6) perustetusta Euroopan tutkimusneuvoston toimeenpanovirastosta.

               2)

               Lisätään 3 artiklaan 3 kohta seuraavasti:
               ”3.   Tieteellisen neuvoston on toimittava yhteistyössä Euroopan tutkimusneuvoston toimeenpanoviraston kanssa, jotta voidaan varmistaa ”Ideat”-erityisohjelman yhdenmukainen ja tehokas toteuttaminen ja ERC:n toimintojen tieteellisten ja hallinnollisten näkökohtien tiivis lähentäminen toisiinsa. Tähän yhteistyöhön on sisällyttävä johdonmukainen viestintä ERC:n toiminnasta sekä ERC:n toiminnan eri näkökohdat kattavan yhteisen internetsivuston perustaminen.”

               3)

               Muutetaan 4 artikla seuraavasti:

                           a)

                           Korvataan 4 kohta seuraavasti:
                           ”4.   Komissio nimittää myöhemmin nimitettävät jäsenet liitteessä I esitettyjen periaatteiden ja perusteiden mukaisesti sen jälkeen, kun heidät on valittu tieteellisen neuvoston hyväksymällä riippumattomalla ja avoimella menettelyllä, jonka yhteydessä kuullaan myös tiedeyhteisöä ja annetaan kertomus Euroopan parlamentille ja neuvostolle. Tulevien jäsenten nimitykset julkaistaan asetuksen (EY) N:o 45/2001 mukaisesti. Tätä tarkoitusta varten voidaan perustaa asiantuntijaryhmäksi riippumattomista asiantuntijoista koostuva korkean tason pysyvä valintalautakunta, jonka jäsenille maksetaan palkkio ”Ideat”-erityisohjelman toimintabudjetista.”

                           b)

                           Poistetaan 9 kohta.

               4)

               Muutetaan 5 artikla seuraavasti:

                           a)

                           Korvataan 4 kohta seuraavasti:
                           ”4.   Tieteellinen neuvosto on vastuussa komissiolle, ja sen on oltava jatkuvasti ja tiiviisti yhteydessä komissioon ja Euroopan tutkimusneuvoston toimeenpanovirastoon sekä toteutettava mahdolliset järjestelyt tätä varten.”

                           b)

                           Korvataan 6 kohta seuraavasti:
                           ”6.   Komissio antaa tieteellisen neuvoston työn edellyttämää tietoa ja apua, jotta neuvosto voi työskennellä itsenäisesti ja riippumattomasti. Päätöksen 1982/2006/EY liitteessä III tarkoitettua koordinointi- ja tukitointa voidaan käyttää paikallisen hallinnollisen tuen tai neuvonnan antamiseksi tieteellisen neuvoston puheenjohtajalle ja varapuheenjohtajille.”

                           c)

                           Lisätään 8 kohta seuraavasti:
                           ”8.   Tieteellisellä neuvostolla on oikeus tutustua Euroopan tutkimusneuvoston toimeenpanoviraston hallussa oleviin asiakirjoihin ja tietoihin liitteessä III esitetyn menettelyn mukaisesti.”

               5)

               Muutetaan 6 artikla seuraavasti:

                           a)

                           Korvataan 3 ja 4 kohta seuraavasti:
                           ”3.   Tieteellinen neuvosto vahvistaa työjärjestyksensä, johon on sisällyttävä yksityiskohtaiset säännöt tämän artiklan 1 kohdassa tarkoitetuista vaaleista sekä menettelysäännöt, jotka koskevat luottamuksellisuutta, mahdollisia eturistiriitoja ja henkilötietojen käsittelyä asetuksen (EY) N:o 45/2001 mukaisesti.
                           4.   Tieteellinen neuvosto kokoontuu täysistuntoon enintään viisi kertaa vuodessa siten kuin sen työ edellyttää. Täysistunnon pöytäkirjan tiivistelmä on julkaistava ERC:n internetsivustolla.”

                           b)

                           Lisätään 6 kohta seuraavasti:
                           ”6.   Tieteellinen neuvosto voi perustaa jäsenistään pysyviä komiteoita, työryhmiä ja muita rakenteita, jotka käsittelevät tieteellisen neuvoston erityistehtäviä.”

               6)

               Korvataan 8 artikla seuraavasti:
               ”8 artikla
               Palkkiot ja kokouskustannukset
               1.   Tieteellisen neuvoston jäsenille annetaan korvaus heidän hoitamistaan tehtävistä maksamalla heille tieteellisen neuvoston täysistuntoihin osallistumisesta palkkio. Palkkiot ja matka- ja oleskelukulut maksetaan ”Ideat”-erityisohjelman toimintabudjetista. Palkkiot ja niitä koskevat täytäntöönpanosäännöt vahvistetaan liitteessä IV.
               2.   Muiden kokousten kuin täysistuntojen osalta Euroopan tutkimusneuvoston toimeenpanovirasto korvaa tieteellisen neuvoston jäsenille heidän tehtäviensä hoitamisesta aiheutuvat matkakulut ja tarvittaessa oleskelukulut ulkopuolisille asiantuntijoille maksettavia korvauksia koskevien komission sääntöjen (7) mukaisesti. Euroopan tutkimusneuvoston toimeenpanovirasto voi korvata myös muihin tällaisiin tieteellisen neuvoston työn kannalta välttämättömiin kokouksiin liittyvät matka- ja oleskelukulut, jos toimeenpanovirasto on hyväksynyt ne ennakolta.

               7)

               Korvataan liite II tämän päätöksen liitteen mukaisesti.

               8)

               Lisätään liitteet III ja IV tämän päätöksen liitteen mukaisesti.

         3 artikla
   Tämä päätös tulee voimaan päivänä, jona se hyväksytään.

      Tehty Brysselissä 12 päivänä tammikuuta 2011.

            Komission puolesta

         Máire GEOGHEGAN-QUINN

            Komission jäsen

      (1)  EUVL L 412, 30.12.2006, s. 1.

      (2)  EUVL L 400, 30.12.2006, s. 243.

      (3)  EUVL L 57, 24.2.2007, s. 14.

      (4)  KOM(2009) 552 lopullinen.

      (5)  EUVL L 9, 12.1.2008, s. 15.

      (6)  EUVL L 9, 12.1.2008, s. 15.”

      (7)  Komission päätös K(2007) 5858.”

      LIITE
      ”
            LIITE II

               ERC:n TIETEELLISEN NEUVOSTON JÄSENET

                        Nimi ja laitos

                        Toimikauden päättymispäivä

                        Claudio BORDIGNON, San Raffaele Scientific Institute, Milano

                        1.2.2013

                        Nicholas CANNY, National University of Ireland, Galway

                        31.12.2013

                        Sierd A.P.L. CLOETINGH, Free University of Amsterdam

                        26.4.2013

                        Mathias DEWATRIPONT, Université Libre de Bruxelles

                        1.2.2013

                        Tomasz DIETL, Polish Academy of Sciences

                        31.12.2013

                        Daniel DOLEV, The Hebrew University of Jerusalem

                        31.12.2013

                        Carlos M. DUARTE, Spanish Council for Scientific Research, Majorca

                        26.4.2013

                        Daniel ESTEVE, CEA Saclay

                        31.12.2013

                        Pavel EXNER, Doppler Institute, Praha

                        31.12.2013

                        Hans-Joachim FREUND, Fritz-Haber-Institute, Berliini

                        1.2.2013

                        Timothy HUNT, London Research Institute

                        31.12.2013

                        Carl-Henrik HELDIN, Ludwig Institute for Cancer Research

                        31.12.2013

                        Norbert KROO, Hungarian Academy of Sciences

                        1.2.2013

                        Maria Teresa LAGO, University of Porto

                        1.2.2013

                        Henrietta L. MOORE, University of Cambridge

                        26.4.2013

                        Helga NOWOTNY, Wissenschaftszentrum, Wien

                        31.12.2013

                        Christiane NÜSSLEIN-VOLHARD, Max-Planck-Institute for Developmental Biology, Tübingen

                        1.2.2013

                        Alain PEYRAUBE, CNRS, Pariisi

                        31.12.2013

                        Jens ROSTRUP-NIELSEN, Haldor Topsoe A/S

                        1.2.2013

                        Mart SAARMA, Helsingin yliopisto

                        31.12.2013

                        Anna TRAMONTANO, University of Rome La Sapienza

                        31.12.2013

                        Isabelle VERNOS, Centre Regulació Genómica, Barcelona

                        31.12.2013

            LIITE III

               OIKEUS TUTUSTUA ASIAKIRJOIHIN JA TIETOIHIN

               Oikeus tutustua asiakirjoihin ja tietoihin

                        1.

                        Voidakseen hoitaa sille annetut tehtävät tieteellinen neuvosto voi pyytää mahdollisuutta tutustua Euroopan tutkimusneuvoston toimeenpanoviraston hallussa oleviin asiakirjoihin ja käsitellä sen hallussa olevia tietoja.

                        2.

                        Sen materiaalin lisäksi, johon tieteellisellä neuvostolla on oikeus tutustua asiakirjojen julkista saatavuutta koskevien sääntöjen (1) mukaisesti, Euroopan tutkimusneuvoston toimeenpanoviraston on annettava tieteellisen neuvoston käyttöön asiakirjat ja tiedot, joita neuvosto tarvitsee sille annettujen tehtävien toteuttamiseksi, kunhan tämä tapahtuu Euroopan unionin lainsäädännössä säädettyjen luottamuksellisuutta, turvallisuutta ja henkilötietojen suojaa koskevien velvollisuuksien mukaisesti ja niiden rajoissa.

                        3.

                        Tieteellisen neuvoston jäsenten on käytettävä tällaisia asiakirjoja ja tietoja vain niissä tarkoituksissa ja tehtävissä, joita varten ne on annettu käyttöön, ja heitä sitoo salassapitovelvollisuus.

                        4.

                        Asiakirjoihin tutustumisen ja tietojen käsittelyn turvallisuuden ja luottamuksellisuuden varmistamiseksi on vahvistettava asianmukaiset organisatoriset ja tekniset toimenpiteet, joilla voidaan estää tietojen ja asiakirjojen luvaton luovuttaminen tai antaminen sekä vahingossa tapahtuva tai laiton tuhoaminen, häviäminen tai muuttaminen.

               Oikeus tutustua henkilötietoihin

                        5.

                        Tieteellisen neuvoston jäsenten, jotka saavat käyttöönsä henkilötietoja, on näitä tietoja käsitellessään taattava asetuksen (EY) N:o 45/2001 ja Euroopan parlamentin ja neuvoston direktiivin 95/46/EY (2) säännösten mukainen henkilötietojen suojan taso.

                        6.

                        Tieteellisen neuvoston jäsenet eivät saa käsitellä henkilötietoja tavalla, joka ei vastaa niitä tarkoituksia ja tehtäviä, joita varten ne on toimitettu.

                        7.

                        Tieteellisen neuvoston jäsenten on kiinnitettävä asianmukaista huomiota siihen, että kerätyt ja käsitellyt henkilötiedot ovat laillisia, riittäviä, merkityksellisiä, tarkkoja, tarpeellisia ja ajallisesti rajattuja.

               Tiedottaminen

                        8.

                        Jos mahdollisuutta tutustua asiakirjoihin ja tietoihin tai henkilötietoihin ei voida antaa henkilötietojen suojaan, luottamuksellisuuteen, turvallisuuteen tai yleiseen etuun liittyvistä syistä, Euroopan tutkimusneuvoston toimeenpanoviraston on annettava tieteelliselle neuvostolle kirjallinen selvitys syistä, joiden vuoksi tietoihin tutustuminen ei ole mahdollista, sekä kaikki sellaiset tiedot kyseessä olevasta aiheesta, joiden luovuttamisen se katsoo olevan säännösten rajoissa mahdollista.

            LIITE IV

               ERC:n tieteellisen neuvoston jäsenten osallistumisesta tieteellisen neuvoston täysistuntoihin maksettavat palkkiot ja niiden täytäntöönpanosäännöt

            Palkkiot ja matka- ja oleskelukulut, jotka aiheutuvat osallistumisesta enintään viiteen täysistuntoon vuodessa, suoritetaan jäsenkohtaisen nimeämiskirjeen pohjalta seuraavien sääntöjen mukaisesti.
            Tieteellisen neuvoston täysistunto kestää tavallisesti 1,5 päivää.
            Tieteellisen neuvoston jäsenten palkkio osallistumisesta tieteellisen neuvoston täysistuntoon on 2 000 euroa koko täysistunnosta tai 1 000 euroa täysistunnon osasta.
            Tieteellisen neuvoston varapuheenjohtajien palkkio osallistumisesta tieteellisen neuvoston täysistuntoon on 3 500 euroa koko täysistunnosta tai 1 750 euroa täysistunnon osasta.
            Tieteellisen neuvoston puheenjohtajan palkkio osallistumisesta tieteellisen neuvoston täysistuntoon on 5 000 euroa koko täysistunnosta tai 2 500 euroa täysistunnon osasta.
            Maksun hyväksyy Euroopan tutkimusneuvoston toimeenpanoviraston johtaja tai hänen valtuutettu sijaisensa tieteellisen neuvoston puheenjohtajan ja Euroopan tutkimusneuvoston toimeenpanoviraston johtajan tai heidän valtuutettujen sijaistensa varmentaman läsnäololuettelon pohjalta. Läsnäololuettelossa ilmoitetaan, onko kukin jäsen osallistunut koko täysistuntoon vai sen osaan.
         ”

         (1)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EYVL L 145, 31.5.2001, s. 43).

         (2)  EYVL L 281, 23.11.1995, s. 31.


title: 2012/496/EU: Neuvoston päätös, annettu 2 päivänä joulukuuta 2010 , Euroopan unionin ja Marokon kuningaskunnan välisen maataloustuotteita, jalostettuja maataloustuotteita sekä kaloja ja kalastustuotteita koskevia vastavuoroisia vapauttamistoimenpiteitä ja Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen pöytäkirjojen N:o 1, N:o 2 ja N:o 3 sekä niiden liitteiden korvaamista ja mainitun assosiaatiosopimuksen muuttamista koskevan kirjeenvaihtona tehtävän sopimuksen allekirjoittamisesta

text:
               7.9.2012

               FI

               Euroopan unionin virallinen lehti

               L 241/1

         NEUVOSTON PÄÄTÖS,
   annettu 2 päivänä joulukuuta 2010,
   Euroopan unionin ja Marokon kuningaskunnan välisen maataloustuotteita, jalostettuja maataloustuotteita sekä kaloja ja kalastustuotteita koskevia vastavuoroisia vapauttamistoimenpiteitä ja Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen pöytäkirjojen N:o 1, N:o 2 ja N:o 3 sekä niiden liitteiden korvaamista ja mainitun assosiaatiosopimuksen muuttamista koskevan kirjeenvaihtona tehtävän sopimuksen allekirjoittamisesta
   (2012/496/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Maaliskuun 1 päivänä 2000 voimaan tulleen Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen (1), jäljempänä ‧assosiaatiosopimus‧, 16 artiklassa määrätään maataloustuotteiden, jalostettujen maataloustuotteiden sekä kalojen ja kalastustuotteiden vastavuoroisen kaupan asteittaisesta vapauttamisesta.

               (2)

               EU–Marokko-assosiaationeuvosto hyväksyi heinäkuussa 2005 Euroopan naapuruuspolitiikkaan liittyvän toimintaohjelman, joka sisältää maataloustuotteiden, jalostettujen maataloustuotteiden sekä kalojen ja kalastustuotteiden kaupan laajempaa vapauttamista koskevan erityismääräyksen.

               (3)

               Neuvosto valtuutti 14 päivänä lokakuuta 2005 komission käymään Marokon kuningaskunnan kanssa assosiaatiosopimuksen puitteissa neuvotteluja tähän tavoitteeseen pääsemiseksi.

               (4)

               Komissio sai 14 päivänä joulukuuta 2009 unionin puolesta päätökseen neuvottelut assosiaatiosopimuksen muuttamista koskevasta kirjeenvaihtona tehtävästä sopimuksesta, jäljempänä ‧sopimus‧.

               (5)

               Sopimus olisi allekirjoitettava,

         ON HYVÄKSYNYT TÄMÄN PÄÄTÖKSEN:
   1 artikla
   Allekirjoitetaan Euroopan unionin ja Marokon kuningaskunnan välinen maataloustuotteita, jalostettuja maataloustuotteita sekä kaloja ja kalastustuotteita koskevia vastavuoroisia vapauttamistoimenpiteitä ja Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen pöytäkirjojen N:o 1, N:o 2 ja N:o 3 sekä niiden liitteiden korvaamista ja mainitun assosiaatiosopimuksen muuttamista koskeva kirjeenvaihtona tehtävä sopimus, jäljempänä ‧sopimus‧, sillä varauksella, että mainittu sopimus (2) tehdään.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa unionin puolesta sillä varauksella, että se tehdään.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 2 päivänä joulukuuta 2010.

            Neuvoston puolesta

            Puheenjohtaja

         M. WATHELET

      (1)  EYVL L 70, 18.3.2000, s. 2.

      (2)  Sopimuksen teksti julkaistaan yhdessä sen tekemistä koskevan päätöksen kanssa.


title: Neuvoston päätös (EU) 2016/1316, annettu 26 päivänä heinäkuuta 2016, neuvoston puheenjohtajuuden hoitamista koskevan Eurooppa-neuvoston päätöksen täytäntöönpanotoimenpiteistä ja neuvoston valmisteluelinten puheenjohtajuudesta tehdyn päätöksen 2009/908/EY muuttamisesta

text:
                  2.8.2016

                  FI

                  Euroopan unionin virallinen lehti

                  L 208/42

            NEUVOSTON PÄÄTÖS (EU) 2016/1316,
      annettu 26 päivänä heinäkuuta 2016,
      neuvoston puheenjohtajuuden hoitamista koskevan Eurooppa-neuvoston päätöksen täytäntöönpanotoimenpiteistä ja neuvoston valmisteluelinten puheenjohtajuudesta tehdyn päätöksen 2009/908/EY muuttamisesta
      EUROOPAN UNIONIN NEUVOSTO, joka
      ottaa huomioon Euroopan unionista tehdyn sopimuksen,
      ottaa huomioon Euroopan unionin toiminnasta tehdyn sopimuksen,
      ottaa huomioon neuvoston puheenjohtajuuden hoitamisesta 1 päivänä joulukuuta 2009 tehdyn Eurooppa-neuvoston päätöksen 2009/881/EU (1) ja erityisesti sen 4 artiklan,
      sekä katsoo seuraavaa:

                  (1)

                  Neuvosto vahvisti päätöksellä 2009/908/EU (2) järjestyksen, jonka mukaisesti Euroopan unionin jäsenvaltiot hoitavat neuvoston puheenjohtajuutta 1 päivästä tammikuuta 2007 alkaen 30 päivään kesäkuuta 2020 saakka, sekä tämän puheenjohtajajärjestyksen jakautumisen kolmen jäsenvaltion ryhmiin.

                  (2)

                  Euroopan unioni laajeni 1 päivänä heinäkuuta 2013, jolloin Kroatia liittyi siihen uutena jäsenvaltiona.

                  (3)

                  Vaikka Euroopan unionista tehdyn sopimuksen 50 artiklan mukaista ilmoitusta ei ole vielä saatu erään jäsenvaltion hallitukselta, kyseinen jäsenvaltio on ilmoittanut julkisesti aikovansa erota unionista. Neuvoston puheenjohtajajärjestys olisi muutettava näiden olosuhteiden ottamiseksi huomioon, sanotun kuitenkaan rajoittamatta kyseisen jäsenvaltion oikeuksia ja velvoitteita.

                  (4)

                  Neuvoston olisi vahvistettava järjestys, jonka mukaisesti neuvoston puheenjohtajuutta hoidetaan lähitulevaisuudessa. Järjestys olisi päätettävä perussopimuksissa ja Eurooppa-neuvoston päätöksessä 2009/881/EU vahvistettujen perusteiden mukaisesti. Päätös 2009/908/EU olisi muutettava sen mukaisesti,

            ON HYVÄKSYNYT TÄMÄN PÄÄTÖKSEN:
      1 artikla
      Muutetaan neuvoston puheenjohtajuuden hoitamista koskevan Eurooppa-neuvoston päätöksen täytäntöönpanotoimenpiteistä ja neuvoston valmisteluelinten puheenjohtajuudesta 1 päivänä joulukuuta 2009 tehty neuvoston päätös 2009/908/EU seuraavasti:

                  1)

                  Korvataan 1 artikla seuraavasti:
                  ”1 artikla
                  Järjestys, jonka mukaisesti jäsenvaltiot hoitavat neuvoston puheenjohtajuutta 1 päivästä heinäkuuta 2017 alkaen 31 päivään joulukuuta 2030 saakka, sekä tämän puheenjohtajajärjestyksen jakautuminen kolmen jäsenvaltion ryhmiin vahvistetaan tämän päätöksen liitteessä I.”;

                  2)

                  Korvataan 3 artikla seuraavasti:
                  ”3 artikla
                  Neuvosto päättää ennen 31 päivää joulukuuta 2029, missä järjestyksessä jäsenvaltiot hoitavat neuvoston puheenjohtajuutta 1 päivästä tammikuuta 2031 alkaen.”;

                  3)

                  Neuvoston päätöksen 2009/908/EU liitteen I teksti korvataan tämän päätöksen liitteessä olevalla tekstillä.

            2 artikla
      Tämä päätös tulee voimaan päivänä, jona se hyväksytään.
      Sitä sovelletaan 1 päivästä heinäkuuta 2017.
      Se julkaistaan Euroopan unionin virallisessa lehdessä.

         Tehty Brysselissä 26 päivänä heinäkuuta 2016.

               Neuvoston puolesta

               Puheenjohtaja

            M. LAJČÁK

         (1)  EUVL L 315, 2.12.2009, s. 50.

         (2)  Neuvoston päätös 2009/908/EU, tehty 1 päivänä joulukuuta 2009, neuvoston puheenjohtajuuden hoitamista koskevan Eurooppa-neuvoston päätöksen täytäntöönpanotoimenpiteistä ja neuvoston valmisteluelinten puheenjohtajuudesta (EUVL L 322, 9.12.2009, s. 28).

         LIITE

               ”LIITE I

                  Ehdotus: Neuvoston puheenjohtajuudet – taulukko
                   (*)

                           Alankomaat (**)

                           tammi–kesäkuu

                           2016

                           Slovakia (**)

                           heinä–joulukuu

                           2016

                           Malta (**)

                           tammi–kesäkuu

                           2017

                           Viro

                           heinä–joulukuu

                           2017

                           Bulgaria

                           tammi–kesäkuu

                           2018

                           Itävalta

                           heinä–joulukuu

                           2018

                           Romania

                           tammi–kesäkuu

                           2019

                           Suomi

                           heinä–joulukuu

                           2019

                           Kroatia

                           tammi–kesäkuu

                           2020

                           Saksa

                           heinä–joulukuu

                           2020

                           Portugali

                           tammi–kesäkuu

                           2021

                           Slovenia

                           heinä–joulukuu

                           2021

                           Ranska

                           tammi–kesäkuu

                           2022

                           Tšekki

                           heinä–joulukuu

                           2022

                           Ruotsi

                           tammi–kesäkuu

                           2023

                           Espanja

                           heinä–joulukuu

                           2023

                           Belgia

                           tammi–kesäkuu

                           2024

                           Unkari

                           heinä-joulukuu

                           2024

                           Puola

                           tammi-kesäkuu

                           2025

                           Tanska

                           heinä–joulukuu

                           2025

                           Kypros

                           tammi–kesäkuu

                           2026

                           Irlanti

                           heinä–joulukuu

                           2026

                           Liettua

                           tammi–kesäkuu

                           2027

                           Kreikka

                           heinä–joulukuu

                           2027

                           Italia

                           tammi–kesäkuu

                           2028

                           Latvia

                           heinä–joulukuu

                           2028

                           Luxemburg

                           tammi–kesäkuu

                           2029

                           Alankomaat

                           heinä–joulukuu

                           2029

                           Slovakia

                           tammi–kesäkuu

                           2030

                           Malta

                           heinä–joulukuu

                           2030

            (*)  Rajoittamatta Yhdistyneelle kuningaskunnalle jäsenvaltiona kuuluvia oikeuksia ja velvoitteita.

            (**)  Tämänhetkinen kolmen jäsenvaltion ryhmä on lisätty tähän liitteeseen vain tiedoksi.”


title: 2010/443/YUTP: Neuvoston päätös 2010/443/YUTP, annettu 11 päivänä elokuuta 2010 , Keski-Aasiaan nimitetyn Euroopan unionin erityisedustajan toimeksiannon jatkamisesta

text:
               12.8.2010

               FI

               Euroopan unionin virallinen lehti

               L 211/29

         NEUVOSTON PÄÄTÖS 2010/443/YUTP,
   annettu 11 päivänä elokuuta 2010,
   Keski-Aasiaan nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto teki 5 päivänä lokakuuta 2006 päätöksen 2006/670/YUTP (1), jolla Pierre MOREL nimitettiin Euroopan unionin erityisedustajaksi, jäljempänä ’erityisedustaja’, Keski-Aasiaan.

               (2)

               Neuvosto hyväksyi 22 päivänä helmikuuta 2010 päätöksen 2010/112/YUTP (2), jolla erityisedustajan toimeksiantoa jatkettiin 31 päivään elokuuta 2010.

               (3)

               Erityisedustajan toimeksiantoa olisi jatkettava 31 päivään elokuuta 2011. Erityisedustajan toimeksianto voidaan kuitenkin päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää Euroopan ulkosuhdehallinnon perustamista koskevan päätöksen tultua voimaan.

               (4)

               Erityisedustaja toteuttaa toimeksiantonsa tilanteessa, joka voi huonontua ja joka voisi vaikuttaa haitallisesti Euroopan unionista tehdyn sopimuksen 21 artiklassa vahvistettuihin yhteisen ulko- ja turvallisuuspolitiikan tavoitteisiin,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Pierre MORELin toimeksiantoa erityisedustajana Keski-Aasiassa 31 päivään elokuuta 2011. Erityisedustajan toimeksianto voidaan päättää aikaisemmin, jos neuvosto korkean edustajan ehdotuksesta niin päättää Euroopan ulkosuhdehallinnon perustamista koskevan päätöksen tultua voimaan.
   2 artikla
   Poliittiset tavoitteet
   Erityisedustajan toimeksianto perustuu Keski-Aasiaa koskevan unionin politiikan tavoitteisiin. Näihin tavoitteisiin kuuluvat:

               a)

               yhteisiin arvoihin ja etuihin perustuvien hyvien ja läheisten suhteiden edistäminen Keski-Aasian maiden ja unionin välillä asiaa koskevien sopimusten mukaisesti;

               b)

               vakauden ja yhteistyön lujittamisen edistäminen alueen maiden välillä;

               c)

               demokratian, oikeusvaltion ja hyvän hallintotavan vahvistamisen sekä ihmisoikeuksien ja perusvapauksien kunnioittamisen edistäminen Keski-Aasiassa;

               d)

               vastaaminen keskeisiin uhkiin ja varsinkin erityisiin ongelmiin, joilla on suoria vaikutuksia Eurooppaan;

               e)

               unionin tehokkuuden ja näkyvyyden lisääminen alueella muun muassa tiiviimmällä yhteistyöllä muiden asiaan liittyvien kumppanien ja kansainvälisten järjestöjen kuten Etyjin kanssa.

         3 artikla
   Toimeksianto
   1.   Näiden poliittisten tavoitteiden saavuttamiseksi erityisedustajan toimeksiantona on:

               a)

               edistää unionin toimien yleistä poliittista yhteensovittamista Keski-Aasiassa ja varmistaa unionin ulkoisen toiminnan johdonmukaisuus alueella;

               b)

               seurata unionin ulkoasioiden ja turvallisuuspolitiikan korkean edustajan puolesta ja tämän toimeksiannon mukaisesti sekä yhdessä komission kanssa uutta kumppanuutta Keski-Aasian kanssa koskevan EU:n strategian täytäntöönpanoprosessia, antaa suosituksia ja raportoida säännöllisesti asianomaisille neuvoston elimille;

               c)

               avustaa neuvostoa Keski-Aasiaa koskevan kattavan politiikan kehittämisessä edelleen;

               d)

               seurata tiiviisti Keski-Aasian poliittisen tilanteen kehittymistä solmimalla ja ylläpitämällä läheisiä suhteita hallituksiin, parlamentteihin, oikeuslaitokseen, kansalaisyhteiskuntaan ja joukkotiedotusvälineisiin;

               e)

               rohkaista Kazakstania, Kirgisian tasavaltaa, Tadžikistania, Turkmenistania ja Uzbekistania yhteistyöhön yhteistä etua koskevissa alueellisissa asioissa;

               f)

               luoda asianmukaisia yhteyksiä ja kehittää yhteistyötä alueen keskeisten toimijoiden ja kaikkien merkityksellisten alueellisten ja kansainvälisten järjestöjen kanssa, mukaan lukien Shanghain yhteistyöjärjestö (Shanghai Cooperation Organisation, SCO), Euraasian talousyhteisö (Eurasian Economic Community, EURASEC), vuorovaikutusta ja luottamusta herättäviä toimia Aasiassa edistävä konferenssi (Conference on Interaction and Confidence-Building Measures in Asia, CICA), kollektiivista turvallisuussopimusta käsittelevä järjestö (Collective Security Treaty Organisation, CSTO), Keski-Aasian alueellinen talousyhteistyöohjelma (Central Asia Regional Economic Cooperation Program, CAREC) ja Keski-Aasian tiedotus- ja koordinaatiokeskus (Central Asian Regional Information and Coordination Centre, CARICC);

               g)

               myötävaikuttaa EU:n ihmisoikeuspolitiikan ja ihmisoikeuksia koskevien EU:n suuntaviivojen täytäntöönpanoon, varsinkin konfliktialueilla olevien lasten ja naisten osalta, erityisesti seuraamalla tämän alan kehitystä ja ottamalla se huomioon;

               h)

               osallistua tiiviissä yhteistyössä Etyjin kanssa konfliktinestoon ja -ratkaisuun luomalla yhteyksiä viranomaisiin ja muihin paikallisiin toimijoihin, kuten kansalaisjärjestöihin, poliittisiin puolueisiin, vähemmistöihin, uskonnollisiin ryhmiin ja niiden johtajiin;

               i)

               osallistua yhteisen ulko- ja turvallisuuspolitiikan energiahuollon varmuutta, huumausaineiden torjuntaa ja vesivarojen hallintaa koskevien näkökohtien määrittämiseen Keski-Aasian osalta.

         2.   Erityisedustaja tukee korkean edustajan toimintaa ja seuraa yleisesti kaikkia unionin toimia kyseisellä alueella.
   4 artikla
   Toimeksiannon täytäntöönpano
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea ylläpitää erityisiä suhteita erityisedustajaan ja toimii erityisedustajan ensisijaisena yhteytenä neuvostoon. Poliittisten ja turvallisuusasioiden komitea huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan toimivaltaa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje on 1 päivänä syyskuuta 2010 alkavalla ja 31 päivänä elokuuta 2011 päättyvällä kaudella 1 250 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmänsä muodostamisesta. Avustajaryhmällä on oltava asiantuntemusta toimeksiannon mukaisista poliittisista erityiskysymyksistä. Euroopan unionin erityisedustajan on viipymättä ilmoitettava neuvostolle ja komissiolle avustajaryhmänsä kulloinenkin kokoonpano.
   2.   Jäsenvaltiot ja unionin toimielimet voivat esittää, että henkilöstöä siirretään tilapäisesti työskentelemään erityisedustajan alaisuudessa. Sellaisen henkilöstön palkat, jonka jäsenvaltio tai unionin toimielin siirtää tilapäisesti työskentelemään erityisedustajan alaisuudessa, maksaa asianomainen jäsenvaltio tai unionin toimielin. Erityisedustajaa voivat avustaa myös jäsenvaltioiden neuvoston pääsihteeristöön komennukselle lähettämät asiantuntijat. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion tai unionin toimielimen alaisina sekä suorittavat tehtävänsä ja toimivat erityisedustajan toimeksiannon edun mukaisesti.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja joustavan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä yhden tai useamman vastaanottajapuolen kanssa. Jäsenvaltiot ja komissio antavat tätä varten kaiken tarpeellisen tuen.
   8 artikla
   EU:n turvallisuusluokiteltujen tietojen turvallisuus
   Erityisedustajan ja hänen avustajaryhmänsä on noudatettava neuvoston turvallisuussääntöjen vahvistamisesta 19 päivänä maaliskuuta 2001 tehdyssä neuvoston päätöksessä 2001/264/EY (3) vahvistettuja turvallisuutta koskevia periaatteita ja vähimmäisvaatimuksia erityisesti EU:n turvallisuusluokiteltujen tietojen hallinnoinnissa.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan alaisuudessaan olevan koko henkilöstön turvallisuuden edistämiseksi, erityisesti:

               a)

               laatimalla neuvoston pääsihteeristön ohjeisiin perustuvan operaatiokohtaisen turvallisuussuunnitelman, johon sisällytetään operaatiokohtaiset fyysiset, organisatoriset ja menettelyä koskevat turvallisuustoimenpiteet, jotka koskevat henkilöstön turvallista siirtymistä operaatioalueelle ja sen sisällä, ja turvallisuutta vaarantavien tilanteiden hallinta sekä operaation valmius- ja evakuointisuunnitelma;

               b)

               varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä neuvoston pääsihteeristön operaatioalueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien perusteella annetut suositukset pannaan täytäntöön, ja antamalla väliraportin ja toimeksiannon toteuttamista koskevan loppuraportin yhteydessä korkealle edustajalle, neuvostolle ja komissiolle kirjallisia raportteja näiden suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin välein suullisesti ja kirjallisesti korkealle edustajalle sekä poliittisten ja turvallisuusasioiden komitealle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi korkean edustajan tai poliittisten ja turvallisuusasioiden komitean suosituksesta antaa selvityksiä ulkoasiainneuvostolle.
   12 artikla
   Toimien yhteensovittaminen
   1.   Erityisedustaja edistää unionin toimien yleistä poliittista yhteensovittamista. Hän auttaa varmistamaan, että kentällä käytetään kaikkia unionin välineitä johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission toimien kanssa sekä Afganistanissa toimivan Euroopan unionin erityisedustajan toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita unionin edustustojen päälliköihin ja jäsenvaltioiden edustustojen päälliköihin. Näiden on parhaalla mahdollisella tavalla pyrittävä avustamaan erityisedustajaa toimeksiannon toteuttamisessa. Erityisedustajan on myös pidettävä yhteyttä muihin kansainvälisiin ja alueellisiin toimijoihin, jotka ovat paikan päällä.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti. Erityisedustaja esittää korkealle edustajalle, neuvostolle ja komissiolle toimeksiannossa saavutettua edistymistä koskevan kertomuksen helmikuun 2011 lopussa ja kattavan raportin toimeksiannon toteuttamisesta toimeksiannon päättyessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 11 päivänä elokuuta 2010.

            Neuvoston puolesta

            Puheenjohtaja

         S. VANACKERE

      (1)  EUVL L 275, 6.10.2006, s. 65.

      (2)  EUVL L 46, 23.2.2010, s. 27.

      (3)  EYVL L 101, 11.4.2001, s. 1.


Avis juridique important

|

31999D0371

1999/371/EY: Euroopan yhteisöjen siirtotyöläisten sosiaaliturvan hallintotoimikunta - Päätös N:o 172, tehty 9 päivänä joulukuuta 1998, neuvoston asetusten (ETY) N:o 1408/71 ja (ETY) N:o 574/72 (E 101) soveltamiseksi tarvittavista mallilomakkeista

Virallinen lehti nro L 143 , 08/06/1999 s. 0013 - 0030

PÄÄTÖS N:o 172,tehty 9 päivänä joulukuuta 1998,neuvoston asetusten (ETY) N:o 1408/71 ja (ETY) N:o 574/72 (E 101) soveltamiseksi tarvittavista mallilomakkeista(1999/371/EY)EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, jokaottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71(1) 81 artiklan a alakohdan, jonka mukaisesti hallintotoimikunnan tehtävänä on käsitellä kaikkia hallinnollisia kysymyksiä, jotka johtuvat asetuksen (ETY) N:o 1408/71 ja myöhempien asetusten säännöksistä,ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 täytäntöönpanomenettelystä 21 päivänä maaliskuuta 1972 annetun neuvoston asetuksen (ETY) N:o 574/72(2) 2 artiklan 1 kohdan, jonka mukaisesti hallintotoimikunnan tehtävänä on laatia asetusten soveltamisessa tarvittavien todistusten, ilmoitusten, hakemusten ja muiden tarvittavien asiakirjojen mallit,ottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun neuvoston asetuksen (ETY) N:o 1408/71 sekä asetuksen (ETY) N:o 1408/71 täytäntöönpanomenettelystä annetun neuvoston asetuksen (ETY) N:o 574/72 muuttamisesta niiden soveltamisalan ulottamiseksi koskemaan virkamiesten erityisjärjestelmiä 29 päivänä kesäkuuta 1998 annetun neuvoston asetuksen (EY) N:o 1606/98(3),sekä katsoo, ettäoheinen mallilomake on mukautettava päätöksen N:o 164 huomioon ottamiseksi,Euroopan talousalueesta toukokuun 2 päivänä 1992 tehdyn sopimuksen, jota on muutettu 17 päivänä maaliskuuta 1993 tehdyllä pöytäkirjalla, liitteellä VI pannaan täytäntöön asetus (ETY) N:o 1408/71 ja asetus (ETY) N:o 574/72 Euroopan talousalueella,asetuksen (EY) N:o 1408/71 ja asetuksen (EY) N:o 574/72 soveltamiseksi tarvittavia mallilomakkeita muokataan ja käytetään ETA:n sekakomitean päätöksen mukaisesti Euroopan talousalueella,käytännön syistä yhteisössä ja Euroopan talousalueella on käytettävä samanlaisia lomakkeita, jalomakkeiden laatimisessa käytettävä kieli on päätettyhallintotoimikunnan suosituksessa N:o 15,ON PÄÄTTÄNYT SEURAAVAA:1. Korvataan 27 päivänä marraskuuta 1996 tehdyssä päätöksessä N:o 164 esitetty mallilomake E 101 liitteenä olevalla mallilla.2. Jäsenvaltioiden toimivaltaisten viranomaisten on toimitettava asianomaisten henkilöiden (etuuteen oikeutettujen, laitosten, työnantajien jne.) käyttöön liitteenä olevan mallin mukainen lomake.3. Lomakkeen on oltava saatavilla yhteisön virallisilla kielillä ja se on laadittava siten, että eri toisinnot vastaavat toisiaan täydellisesti, jotta jokainen, jolle lomake on osoitettu (etuuteen oikeutettu, laitos, työnantaja jne.), voi saada sen omalla kielellään.4. Tätä päätöstä sovelletaan sen kuukauden ensimmäisestä päivästä, joka seuraa päätöksen julkaisemista Euroopan yhteisöjen virallisessa lehdessä.Hallintotoimikunnan puheenjohtajaHelmut SIEDL(1) EYVL L 149, 5.7.1971, s. 2.(2) EYVL L 74, 27.3.1972, s. 1.(3) EYVL L 209, 25.7.1998, s. 1.>PIC FILE= "L_1999143FI.001502.EPS">>PIC FILE= "L_1999143FI.001601.EPS">>PIC FILE= "L_1999143FI.001701.EPS">>PIC FILE= "L_1999143FI.001801.EPS">


title: 2008/373/EY: Neuvoston päätös, tehty 28 päivänä huhtikuuta 2008 , Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen muuttamista koskevan sopimuksen tekemisestä

text:
               17.5.2008

               FI

               Euroopan unionin virallinen lehti

               L 129/44

      NEUVOSTON PÄÄTÖS,
   tehty 28 päivänä huhtikuuta 2008,
   Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen muuttamista koskevan sopimuksen tekemisestä
   (2008/373/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 310 artiklan yhdessä sen 300 artiklan 2 kohdan ensimmäisen alakohdan toisen virkkeen ja 3 kohdan toisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin puoltavan lausunnon (1),
   sekä katsoo seuraavaa:

               (1)

               Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä allekirjoitetun kumppanuussopimuksen (2), jäljempänä ’kumppanuussopimus’, 96 artiklan nojalla osapuoli, joka tiivistä poliittista vuoropuhelua käytyään katsoo, että toinen osapuoli ei täytä jotain kumppanuussopimuksen 9 artiklassa tarkoitettua olennaista osaa koskevaa velvoitetta, voi kutsua toisen osapuolen neuvotteluihin ja tiettyjen olosuhteiden vallitessa toteuttaa aiheellisia toimenpiteitä, kuten tarvittaessa kumppanuussopimuksen soveltamisen keskeyttäminen suhteessa asianomaiseen osapuoleen osittain tai kokonaan.

               (2)

               Kumppanuussopimuksen 97 artiklan nojalla osapuoli, joka katsoo, että kyseessä on vakava korruptiotapaus, voi kutsua toisen osapuolen neuvotteluihin ja tiettyjen olosuhteiden vallitessa toteuttaa aiheellisia toimenpiteitä, kuten tarvittaessa kumppanuussopimuksen soveltamisen keskeyttäminen asianomaiseen osapuoleen osittain tai kokonaan.

               (3)

               Kumppanuussopimuksen 11 b artiklan nojalla osapuoli, joka tiivistä poliittista vuoropuhelua käytyään ja erityisesti Kansainvälisen atomienergiajärjestön (IAEA), Kemiallisten aseiden kieltojärjestön (OPCW) ja muiden alalla vaikuttavien monenvälisten laitosten raporttien perusteella katsoo, että toinen osapuoli ei ole täyttänyt mainitun artiklan 1 kohdasta johtuvaa joukkotuhoaseiden leviämisen estämistä koskevaa velvoitetta, on kutsuttava toinen osapuoli neuvotteluihin ja toteutettava tietyissä olosuhteissa aiheellisia toimenpiteitä, kuten tarvittaessa kumppanuussopimuksen soveltaminen keskeyttäminen asianomaiseen osapuoleen osittain tai kokonaan.

               (4)

               Olisi otettava käyttöön tehokas menettely, jota noudatetaan, kun aiotaan toteuttaa aiheellisia toimenpiteitä kumppanuussopimuksen 96 artiklan, 97 artiklan taikka 11 b artiklan 4, 5 tai 6 kohdan nojalla.

               (5)

               Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen muuttamista koskeva sopimus olisi hyväksyttävä,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön puolesta Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välillä Cotonoussa 23 päivänä kesäkuuta 2000 allekirjoitetun kumppanuussopimuksen muuttamista koskeva sopimus sekä päätösasiakirjaan liitetyt yhteisön yksipuolisesti tai yhdessä muiden osapuolten kanssa antamat julistukset. (3)

   2 artikla
   Oikeutetaan neuvoston puheenjohtaja nimeämään yksi tai useampi henkilö, jolla on valtuudet tallettaa hyväksymiskirja Euroopan yhteisön puolesta kumppanuussopimuksen 93 artiklassa määrätyllä tavalla.
   3 artikla
   1.   Jos neuvosto, käytettyään kaikki kumppanuussopimuksen 8 artiklan mukaiset vuoropuhelumahdollisuudet, komission tai jäsenvaltion aloitteesta katsoo, että AKT-valtio ei täytä jotain kumppanuussopimuksen 9 artiklassa tarkoitettua olennaista osaa koskevaa velvoitetta, tai jos kyseessä on vakava korruptiotapaus, asianomainen AKT-valtio kutsutaan, jollei kyse ole erityisen kiireellisestä tapauksesta, neuvotteluihin kumppanuussopimuksen 96 ja 97 artiklan mukaisesti.
   Jos neuvosto komission tai jäsenvaltion aloitteesta ja erityisesti Kansainvälisen atomienergiajärjestön, Kemiallisten aseiden kieltojärjestön ja muiden alalla vaikuttavien monenvälisten laitosten raporttien perusteella katsoo, että AKT-valtio ei ole täyttänyt kumppanuussopimuksen 11 b artiklan 1 kohdasta johtuvaa joukkotuhoaseiden leviämisen estämisvelvoitetta, asianomainen AKT-valtio kutsutaan, jollei kyse ole erityisen kiireellisestä tapauksesta, neuvotteluihin kumppanuussopimuksen 11 b artiklan 4, 5 ja 6 kohdan mukaisesti.
   Neuvosto päättää asiasta määräenemmistöllä.
   Neuvotteluissa yhteisöä edustaa neuvoston puheenjohtajavaltio ja komissio.
   2.   Jos neuvotteluille kumppanuussopimuksen 11 b artiklan 5 kohdassa, 96 artiklan 2 kohdassa tai 97 artiklan 2 kohdassa asetettujen määräaikojen umpeutuessa ei kaikista pyrkimyksistä huolimatta ole päästy ratkaisuun, tai välittömästi, jos kyseessä on kiireellinen tapaus tai kieltäytyminen neuvotteluista, neuvosto voi edellä mainittujen artiklojen nojalla määräenemmistöllä komission ehdotuksesta päättää toteuttaa aiheellisia toimenpiteitä, kuten sopimuksen soveltamisen keskeyttäminen osittain.
   Neuvosto päättää asiasta yksimielisesti, kun kyse on kumppanuussopimuksen soveltamisen täydellisestä keskeyttämisestä asianomaisen AKT-valtion osalta.
   Nämä toimenpiteet ovat voimassa, kunnes neuvosto tekee ensimmäisessä alakohdassa tarkoitetun menettelyn mukaisesti päätöksen aikaisemmin vahvistettujen toimenpiteiden muuttamisesta tai kumoamisesta, tai kyseisessä päätöksessä mahdollisesti ilmoitetun ajan.
   Tätä varten neuvosto tarkastelee edellä mainittuja toimenpiteitä säännöllisesti ja vähintään kuuden kuukauden välein.
   Neuvoston puheenjohtaja ilmoittaa toteutettavista toimenpiteistä asianomaiselle AKT-valtiolle ja AKT–EY-ministerineuvostolle ennen niiden voimaantuloa.
   Neuvoston päätös julkaistaan Euroopan unionin virallisessa lehdessä. Jos toimenpiteet toteutetaan välittömästi, niitä koskeva ilmoitus osoitetaan kyseiselle AKT-valtiolle ja AKT–EY-ministerineuvostolle samaan aikaan kuin neuvottelukutsu.
   3.   Euroopan parlamentille ilmoitetaan välittömästi ja täysimääräisesti 1 ja 2 kohdan nojalla tehdyistä päätöksistä.
   4.   Jos AKT–EY-ministerineuvosto laatii kumppanuussopimuksen liitteessä VII olevan 3 artiklan 5 kohdassa tarkoitettuja täydentäviä sääntöjä neuvotteluja varten, AKT–EY-ministerineuvostossa omaksuttava neuvoston kanta perustuu komission ehdotukseen.
   4 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 28 päivänä huhtikuuta 2008.

            Neuvoston puolesta

            Puheenjohtaja

         D. RUPEL

      (1)  Lausunto annettu 18. tammikuuta 2007 (ei vielä julkaistu virallisessa lehdessä).

      (2)  EYVL L 317, 15.12.2000, s. 3. Sopimus sellaisena kuin se on viimeksi muutettuna kumppanuussopimuksen muuttamisesta tehdyllä sopimuksella (EUVL L 209, 11.8.2005, s. 27).

      (3)  Sopimuksen ja päätösasiakirjan tekstit on jo julkaistu EUVL L 209, 11.8.2005, s. 27.


title: 2013/575/EU: Euroopan parlamentin päätös, annettu 17 päivänä huhtikuuta 2013 , Euroopan kalastuksenvalvontaviraston varainhoitovuoden 2011 tilien päättämisestä

text:
               16.11.2013

               FI

               Euroopan unionin virallinen lehti

               L 308/227

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   Euroopan kalastuksenvalvontaviraston varainhoitovuoden 2011 tilien päättämisestä
   (2013/575/EU)
   EUROOPAN PARLAMENTTI, joka

               —

               ottaa huomioon Euroopan kalastuksenvalvontaviraston lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan kalastuksenvalvontaviraston tilinpäätöksestä varainhoitovuodelta 2011 sekä viraston vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon yhteisön kalastuksenvalvontaviraston perustamisesta ja yhteiseen kalastuspolitiikkaan sovellettavasta valvontajärjestelmästä annetun asetuksen (ETY) N:o 2847/93 muuttamisesta 26. huhtikuuta 2005 annetun neuvoston asetuksen (EY) N:o 768/2005 (4) ja erityisesti sen 36 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kalatalousvaliokunnan lausunnon (A7-0109/2013),

               1.

               hyväksyy Euroopan kalastuksenvalvontaviraston varainhoitovuoden 2011 tilien päättämisen;

               2.

               kehottaa puhemiestä välittämään tämän päätöksen Euroopan kalastuksenvalvontaviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 86.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 128, 21.5.2005, s. 1.

      (5)  EYVL L 357, 31.12.2002, s. 72.


title: 2006/713/EY: Komission päätös, tehty 20 päivänä lokakuuta 2006 , Kiinan kansantasavallasta, Hongkongista ja Taiwanista peräisin olevien kirjoitettavien digitaalisten monikäyttölevyjen (DVD+/-R-levyjen) tuontia koskevan polkumyynnin vastaisen menettelyn päättämisestä

text:
               24.10.2006

               FI

               Euroopan unionin virallinen lehti

               L 293/7

      KOMISSION PÄÄTÖS,
   tehty 20 päivänä lokakuuta 2006,
   Kiinan kansantasavallasta, Hongkongista ja Taiwanista peräisin olevien kirjoitettavien digitaalisten monikäyttölevyjen (DVD+/-R-levyjen) tuontia koskevan polkumyynnin vastaisen menettelyn päättämisestä
   (2006/713/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 9 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   MENETTELY
   1.   Tutkimuksen vireillepano

               (1)

               Komissio ilmoitti Euroopan unionin virallisessa lehdessä
                   (2)6 päivänä elokuuta 2005 julkaistulla ilmoituksella polkumyynnin vastaisen menettelyn aloittamisesta tiettyjen Kiinan kansantasavallasta (Kiina), Hongkongista ja Taiwanista, jäljempänä ’asianomaiset maat’, peräisin olevien kirjoitettavien digitaalisten monikäyttölevyjen (DVD+/-R-levyjen) tuonnissa yhteisöön.

               (2)

               Menettely aloitettiin valituksen perusteella, jonka oli 24 päivänä kesäkuuta 2005 tehnyt CECMA, jäljempänä ’valituksen tekijä’, sellaisten tuottajien puolesta, joiden tuotanto muodostaa pääosan eli tässä tapauksessa yli 60 prosenttia DVD+/-R-levyjen koko tuotannosta yhteisössä. Valituksessa esitetty näyttö DVD+/-R-levyjen polkumyynnistä ja siitä aiheutuvasta merkittävästä vahingosta katsottiin riittäväksi perusteeksi menettelyn aloittamiseksi.

         2.   Menettelyn osapuolet

               (3)

               Komissio ilmoitti menettelyn aloittamisesta virallisesti valituksen tekijälle, valituksen tehneille yhteisön tuottajille sekä muille tiedossa oleville yhteisön tuottajille, asianomaisissa maissa toimiville vientiä harjoittaville tuottajille, niille tuojille, jakelijoille, vähittäismyyjille ja kuluttajia edustaville järjestöille, joita asian tiedettiin koskevan, sekä asianomaisten maiden edustajille.

               (4)

               Jotta kiinalaiset vientiä harjoittavat tuottajat voisivat halutessaan esittää markkinatalouskohtelua tai yksilöllistä kohtelua koskevan pyynnön, komissio lähetti lomakkeet tällaisten pyyntöjen esittämistä varten niille vientiä harjoittaville tuottajille, joita asian tiedettiin koskevan, ja kaikille muille yrityksille, jotka ilmoittautuivat menettelyn aloittamista koskevassa ilmoituksessa asetetussa määräajassa. Viisitoista yritystä pyysi perusasetuksen 2 artiklan 7 kohdan nojalla markkinatalouskohtelua tai vaihtoehtoisesti yksilöllistä kohtelua siinä tapauksessa, että ne eivät tutkimuksen mukaan täytä markkinatalouskohtelun myöntämisen edellytyksiä.

               (5)

               Komissio lähetti kyselylomakkeen kaikille osapuolille, joita asian tiedettiin koskevan, eli kaikille valituksen tehneille tuottajille, kaikille muille tiedossa oleville yhteisön tuottajille, asianomaisissa maissa toimiville vientiä harjoittaville tuottajille sekä tuojille, vähittäismyyjille ja jakelijoille. Kyselylomake lähetettiin myös vientiä harjoittaville tuottajille Japanissa, jonka katsottiin korvaavan Taiwanin mahdollisena vertailumaana normaaliarvon määrittämiseksi sellaisille kiinalaisille vientiä harjoittaville tuottajille, joille mahdollisesti ei myönnetä markkinatalouskohtelua. Asianomaiset osapuolet vastustivat mahdollista vertailumaan muuttamista pääasiallisesti sen perusteella, että merkittävien taiwanilaisten viejien oli aikaisemmin todettu tuovan polkumyynnillä jossain määrin korvaavaa lähituotetta. Vastaus saatiin kahdeltakymmeneltäkahdelta asianomaisissa maissa toimivalta vientiä harjoittavalta tuottajalta, kaikilta valituksen tehneiltä tuottajilta, yhdeltä muulta yhteisön tuottajalta, kahdeksalta etuyhteydettömältä tuojalta, yhdeltä jakelijalta ja seitsemältä vähittäismyyjältä (joista yksi toimii sekä tukkumyyjänä että vähittäismyyjänä).

               (6)

               Koska vastauksia saatiin runsaasti Kiinasta (yhdeksältä yritysryhmältä) ja Taiwanista (yhdeltätoista yritykseltä), näihin maihin sovellettiin otantamenetelmää menettelyn aloittamista koskevan ilmoituksen mukaisesti. Otos perustui perusasetuksen 17 artiklan mukaisesti suurimpaan edustavaan vientimäärään, jota voidaan kohtuudella tutkia käytettävissä olevassa ajassa. Valittu otos muodostui neljästä kiinalaisesta vientiä harjoittavasta tuottajasta, jotka edustavat 79 prosenttia kiinalaisten yhteistyössä toimineiden osapuolten koko vientimäärästä, sekä viidestä taiwanilaisesta vientiä harjoittavasta tuottajasta, jotka edustavat 97 prosenttia taiwanilaisten yhteistyössä toimineiden osapuolten koko vientimäärästä. Kiinan ja Taiwanin viranomaisia kuultiin perusasetuksen 17 artiklan 2 kohdan mukaisesti, eivätkä ne vastustaneet asiaa. Hongkongin osalta otanta ei ollut tarpeellinen.

               (7)

               Komissio hankki ja tarkasti kaikki polkumyynnin, siitä aiheutuneen vahingon ja yhteisön edun määrittämisen kannalta tarpeellisina pitämänsä tiedot ja teki tarkastuskäyntejä seuraavien yritysten toimitiloihin:

                           a)

                           Yhteisön tuottajat

                                       —

                                       Computer Support Italcard s.r.l. (Milano, Italia)

                                       —

                                       Manufacturing Advanced Media (Mulhouse, Ranska)

                                       —

                                       TDK Recording Media Europe (Luxemburg)

                                       —

                                       Sony DADC (Salzburg, Itävalta)

                           b)

                           Hongkongissa toimivat vientiä harjoittavat tuottajat

                                       —

                                       UME Disc Ltd.

                                       —

                                       China Shing Manufacturing

                                       —

                                       MDA Technology Ltd.

                                       —

                                       Giant Base Technology Ltd.

                                       —

                                       Pop Hero Holdings Ltd.

                                       —

                                       Wealth Fair Investment Ltd.

                           c)

                           Taiwanissa toimivat vientiä harjoittavat tuottajat

                                       —

                                       Prodisc Technology, Inc (Taipei, Taiwan)

                                       —

                                       Daxon Technology (Taipei, Taiwan)

                           d)

                           Etuyhteydettömät tuojat ja jakelijat

                                       —

                                       Verbatim Ltd (Lontoo, Yhdistynyt kuningaskunta)

                                       —

                                       Maxell Europe Ltd (Lontoo, Yhdistynyt kuningaskunta)

                                       —

                                       Philips Recordable Media (Wiesbaden, Saksa)

                                       —

                                       Sony France S.A. (Pariisi, Ranska)

                                       —

                                       Ingram Micro Distribution GmbH (München, Saksa)

                                       —

                                       SK Kassetten GmbH & Co KG (Neuenrade, Saksa)

                                       —

                                       Intenso GmbH (Vechta, Saksa)

                                       —

                                       Emtec International S.p.a. (Pariisi, Ranska)

                           e)

                           Tukkumyyjät/vähittäismyyjät

                                       —

                                       Metro Group Buying GmbH

                           f)

                           Vähittäismyyjät

                                       —

                                       Carrefour Marchandises Internationales (Pariisi, Ranska)

                                       —

                                       El Corte Inglés S.A. (Madrid, Espanja)

                                       —

                                       FNAC S.A. (Pariisi, Ranska)

                           g)

                           Tuottajat vertailumaassa

                                       —

                                       Taiyo Yuden (Takasaki, Japani)

               (8)

               Muistutetaan, että tässä tutkimuksessa ei otettu käyttöön väliaikaisia toimenpiteitä. Kaikille osapuolille ilmoitettiin niistä tosiasioista ja huomiosta, joiden perusteella päätettiin olla ottamatta käyttöön väliaikaisia toimenpiteitä. Kaikille osapuolille asetettiin määräaika, johon mennessä niiden oli esitettävä huomautuksensa kyseisistä ilmoituksista.

               (9)

               Jotkin osapuolet esittivät kirjallisia huomautuksia. Suullista kuulemista pyytäneille osapuolille annettiin mahdollisuus tulla kuulluiksi. Komissio jatkoi lopullisten päätelmiensä tekoon tarpeellisina pitämiensä tietojen hankkimista ja tarkistamista.

         3.   Tutkimusajanjakso

               (10)

               Polkumyyntiä ja vahinkoa koskeva tutkimus kattoi 1 päivän heinäkuuta 2004 ja 30 päivän kesäkuuta 2005 välisen ajan, jäljempänä ’tutkimusajanjakso’. Vahingon määrittämisen kannalta merkittävien kehityssuuntausten tarkastelu kattoi 1 päivän tammikuuta 2002 ja tutkimusajanjakson päättymisen välisen ajan, jäljempänä ’tarkastelujakso’.

         4.   Tarkasteltavana oleva tuote ja samankaltainen tuote
   4.1   Tarkasteltavana oleva tuote

               (11)

               Tarkasteltavana oleva tuote on Kiinasta, Hongkongista ja Taiwanista peräisin oleva digitaalinen monikäyttölevy, jäljempänä ’DVD+/-R-levy’, joka yleensä luokitellaan CN-koodiin ex 8523 90 30 (uusi CN-koodi 1. tammikuuta 2006 alkaen). Koodi kattaa muut kuin pyyhittävät tuotteet, joiden tallennuskapasiteetti on yli 900 megatavua, mutta enintään 18 gigatavua. Tämä CN-koodi on ainoastaan ohjeellinen. Tarkasteltavana oleva tuote kuuluu tallennusvälineiden tuotannonalaan.

               (12)

               DVD-R on digitaaliselle tiedolle tarkoitettu optinen tiedontallennusväline, joka muodostuu polykarbonaattilevystä, joka on päällystetty yksittäisillä värikerroksilla. DVD+/-R-levyt muodostuvat yleensä kahdesta 0,6 mm paksusta polykarbonaattikiekosta, joiden halkaisija on enintään 120 mm ja jotka on liimattu toisiinsa. Vaikka tällaisille levyille voidaan tallentaa tietoa useassa vaiheessa, tallennettua tietoa ei voida poistaa. Levy on digitaaliselle tiedolle, musiikille ja videoille tarkoitettu optinen tiedontallennusväline. Tallentaminen tapahtuu DVD-R-tallennuslaitteen infrapunalaserilla levyn värikerrokseen (tallennusväri).

               (13)

               On kaksi erilaista DVD-standardia, jotka ovat DVD-miinus-R, jäljempänä ’DVD-R’, ja DVD-plus-R, jäljempänä ’DVD+R’. Tuottajat yleensä suosivat tuotannossaan joko DVD+R- tai DVD-R-levyjä sen mukaan mitkä yritysryhmät alun perin kehittivät eri standardit (esimerkiksi DVD-R-standardia kannattaa ”DVD Forum” -niminen ryhmä, johon kuului muun muassa japanilainen tuottaja Panasonic). Nykyään useimmat tuottajat valmistavat ja markkinoivat molempia standardeja ja lähes kaikki DVD-laitteet pystyvät lukemaan sekä DVD-R- että DVD+R-levyjä.

               (14)

               DVD+/-R-levyt voidaan erottaa toisistaan ulkonäön, tallennetun tiedon lajin, tallennuskapasiteetin ja heijastavan metallikerroksen mukaan sekä sen mukaan onko DVD+/-R-levyyn painettu. Lisäksi DVD+/-R-levyjen tallennusnopeus vaihtelee alkaen nopeudesta 4× (nopeuteen 8×, 16× tai suurempi).

               (15)

               Tuotetta myydään eri määrinä. DVD+/-R-levyjä markkinoidaan erityyppisissä pakkauksissa, joita ovat esimerkiksi yhden DVD+/-R-levyn sisältävät erityisen litteät kotelot (slim jewel cases), 10–100 DVD+/-R-levyä sisältävät lieriökotelot (cake boxes), 10–100 DVD+/-R-levyä sisältävät kutistemuoviin pakatut keskiötuella varustetut levypakkaukset, yhden sellofaaniin pakatun CD-R-levyn sisältävät muovitaskut, pahvikuoret jne.

               (16)

               Yksikerroksisten DVD+/-R-levyjen käytettävissä oleva tallennuskapasiteetti on 4,7 gigatavua ja kaksipuolisten DVD+/-R-levyjen tallennuskapasiteetti on kaksinkertainen eli 9,4 gigatavua.

               (17)

               Vaikka myynnissä olevien DVD+/-R-levyjen laatu vaihtelee, eri tyyppiä ja standardia olevien levyjen fyysiset ja tekniset perusominaisuudet eivät kuitenkaan eroa toisistaan merkittävästi. Lisäksi tutkimus on osoittanut, että kaikkien DVD+/-R-levyjen käyttötarkoitus on sama. Tästä syystä ne katsotaan tässä tutkimuksessa yhdeksi tuotteeksi.

         4.2   Samankaltainen tuote

               (18)

               Tutkimus on osoittanut, että fyysisissä ja teknisissä perusominaisuuksissa ja käyttötarkoituksissa ei ollut eroja tarkasteltavana olevan tuotteen ja seuraavien DVD+/-R-levyjen välillä:

                           —

                           DVD+/-R-levyt, joita tuotetaan ja myydään kotimarkkinoilla asianomaisissa maissa,

                           —

                           DVD+/-R-levyt, joita valituksen tehneet tuottajat ja muut yhteisön tuottajat tuottavat ja joita myydään yhteisön markkinoilla,

                           —

                           DVD+/-R-levyt, joita tuotetaan ja myydään sen vertailumaan (Japani) kotimarkkinoilla, jota käytetään normaaliarvon muodostamiseen Kiinasta tulevalle tuonnille.

               (19)

               Tästä syystä päätellään, että kaikki DVD+/-R-levyt muodostavat vain yhden tuotteen, ja ne katsotaan perusasetuksen 1 artiklan 4 kohdassa tarkoitetuiksi samankaltaisiksi tuotteiksi.

         B.   POLKUMYYNTI, VAHINKO JA SYY-YHTEYS

               (20)

               Tutkimuksessa vahvistettiin polkumyynnin ja vahingon esiintyminen. Jäljempänä esitettyjen päätelmien perusteella kyseistä tutkimustulosta ei kuitenkaan ole tarpeen täsmentää.

         C.   YHTEISÖN ETU
   5.   Yleisiä huomautuksia

               (21)

               Perusasetuksen 21 artiklan mukaisesti tutkittiin, olisiko vahingollista polkumyyntiä koskevista päätelmistä huolimatta olemassa pakottavia syitä, joiden perusteella olisi pääteltävä, että polkumyynnin vastaisten toimenpiteiden käyttöönotto ei tässä tapauksessa olisi yhteisön edun mukaista. Tässä yhteydessä tarkasteltiin mahdollisten toimenpiteiden vaikutuksia kaikkiin asianomaisiin osapuoliin sekä toimenpiteiden käyttöönotosta luopumisen seurauksia.

               (22)

               Yhteisön tuotannon ja tuotannonalan määrittelyssä noudatettiin perusasetuksen 4 artiklan 1 kohdan ja 5 artiklan 4 kohdan säännöksiä.

               (23)

               Tässä tapauksessa katsottiin, että seuraavat etuyhteydessä olevat yritykset muodostavat yhteisön tuotannonalan:

                           —

                           Computer Support Italcard s.r.l., jäljempänä ’CSI’,

                           —

                           Manufacturing Advanced Media, jäljempänä ’MAME’

               (24)

               Lisäksi valituksessa mainittiin yksi muu yritys valituksen tekijänä. Todettiin kuitenkin, että kyseisen yrityksen osuus asianomaisista maista tulevasta tarkasteltavana olevan tuotteen tuonnista oli merkittävä verrattuna kokonaistuotantoon tutkimusajanjakson aikana. Tämä tuonti oli tapahtunut pitkän ajanjakson aikana. Lisäksi todettiin, että kyseisen yrityksen ydintoiminnot sijaitsevat yhteisön ulkopuolella. Tämän vuoksi kyseinen yritys jätettiin perusasetuksen 4 artiklan 1 kohdan a alakohdan mukaisesti yhteisön tuotannonalan määritelmän ulkopuolelle.

               (25)

               Lisäksi yksi muu tuottaja osallistui täysimääräisesti yhteistyöhön. Todettiin kuitenkin, että myös tämän yrityksen osuus asianomaisista maista tulevasta tarkasteltavana olevan tuotteen tuonnista oli merkittävä verrattuna kokonaistuotantoon tutkimusajanjakson aikana. Tämän tuonnin todettiin tapahtuneen pitkän ajanjakson aikana. Johdanto-osan 24 kappaleessa tarkoitetun yrityksen tavoin myös tämän yritysryhmään kuuluvan yrityksen ydintoiminnot sijaitsevat yhteisön ulkopuolella. Tämän vuoksi kyseinen yritys jätettiin perusasetuksen 4 artiklan 1 kohdan a alakohdan mukaisesti yhteisön tuotannonalan määritelmän ulkopuolelle.

               (26)

               Lisäksi harkittiin, että toinen jäljelle jääneistä yrityksistä jätettäisiin yhteisön tuotannonalan määritelmän ulkopuolelle, koska se lopetti toimintansa tutkimusajanjakson jälkeen. Jäljempänä esitettyjen päätelmien perusteella katsottiin, että asiasta ei ole tarpeen tehdä päätöstä.

               (27)

               Tämän vuoksi vain CSI ja MAME, jotka yhdessä tuottavat 88 % yhteisön arvioidusta kokonaistuotannosta, muodostavat perusasetuksen 4 artiklan 1 kohdassa ja 5 artiklan 4 kohdassa tarkoitetun yhteisön tuotannonalan.

         6.   Yhteisön tuotannonalan, etuyhteydettömien tuojien, käyttäjien ja kuluttajien etu

               (28)

               Asianomaisilta osapuolilta saadun tiedon perusteella yhteisön kokonaiskulutus ja yhteisön tuotannonalan markkinaosuudet ovat kehittyneet tutkimusajanjakson aikana seuraavasti:
               EU:n kulutus

                           Tuhansina yksikköinä

                           2002

                           2003

                           2004

                           Tutkimusajanjakso

                           EU:n kokonaiskulutus

                           10 570

                           602 390

                           1 575 562

                           1 687 509

                           Indeksi (2002 = 100)

                           100

                           5 700

                           14 906

                           15 965

                     Tarkasteltavana olevan tuotteen kokonaiskulutus EU:ssa kasvoi merkittävästi melkein 16 000 prosenttiyksiköllä.
               Markkinaosuudet yhteisön markkinoilla

                           2002

                           2003

                           2004

                           Tutkimusajanjakso

                           Yhteisön tuotannonala

                           0 %

                           0,4 %

                           0,6 %

                           0,8 %

                           Yhteisön tuotannonalan määritelmän ulkopuolelle jätetyt yhteistyössä toimineet tuottajat (ks. edellä johdanto-osan 24–25 kappale)

                           6,3 %

                           1,0 %

                           3,1 %

                           5,1 %

                           Muut yhteistyöhön osallistumattomat yhteisössä edelleen toimivat tuottajat (arvio)

                           0 %

                           0,5 %

                           0,2 %

                           0,2 %

                           Asianomaisista maista tuleva tuonti

                           93,7 %

                           87,6 %

                           89,0 %

                           86,1 %

                           Muista kolmansista maista tuleva tuonti

                           0 %

                           10,5 %

                           7,1 %

                           7,8 %

               (29)

               Edellä esitetyn perusteella vaikuttaa siltä, että yhteisön tuotannonalan markkinaosuus oli 0 prosenttia vuonna 2000 ja kasvoi vain 0,8 prosenttiin tutkimusajanjakson aikana. Asianomaisista maista tulevan tuonnin markkinaosuus laski tarkastelujaksolla, mutta oli siitä huolimatta edelleen noin 87 prosenttia tutkimusajanjakson aikana. Niiden markkinaosuus laski suunnilleen saman verran kuin muista kolmansista maista tuleva tuonti kasvoi.

               (30)

               Valituksen tekijä on väittänyt, että jotkin yhteistyöhön osallistumattomat tuottajat, jotka ovat lopettaneet tuotantonsa tutkimusajanjakson aikana tai sen jälkeen, saattavat aloittaa tuotannon uudelleen, jos toimenpiteet otetaan käyttöön. Koska kyseiset yhteistyöhön osallistumattomat tuottajat eivät itse ole toimittaneet tietoa näiden väitettyjen aikomusten vahvistamiseksi eikä muita väitettä tukevia todisteita ole esitetty, väite on hylättävä. Todetaan myös, että vaikka kyseiset yritykset aloittaisivatkin tuotantonsa uudelleen, se ei luultavasti olisi kovin merkittävää verrattuna asianomaisista maista tuleviin huomattaviin tuontimääriin.

               (31)

               Lisäksi, kuten edellä esitetystä voidaan päätellä, yhteisön tuotannonalan DVD+/-R-levyjen tuotanto alkoi selvästi paljon myöhemmin kuin asianomaisista maista tuleva tuonti. On erittäin epätodennäköistä, että toimenpiteiden käyttöönoton avulla yhteisön tuotannonala pystyisi nostamaan hintojaan ja saavuttamaan tuotannon jatkumisen vaatiman kannattavuusasteen tai että se pystyisi lisäämään myyntiään tuotantokustannusten alentamiseksi ja siten hyötymään suurtuotannon eduista. Tarkastelujakson kehitys osoittaa, että yhteisön tuotannonala ei ole missään vaiheessa pystynyt saavuttamaan huomattavaa markkinaosuutta ja että muista kolmansista maista tuleva tuonti valtasi asianomaisista maista tulevan tuonnin menettämän markkinaosuuden melkein kokonaan. Lisäksi neljästä yhteistyössä toimineesta yrityksestä kaksi luopui toiminnastaan yhteisön tuottajana ja ryhtyi tuomaan DVD+/-R-levyjä asianomaisista maista. Näissä olosuhteissa on erittäin epätodennäköistä, että jäljelle jäänyt yhteisön tuotannonala olisi elinkelpoinen ja voisi hyötyä polkumyynnin vastaisten toimenpiteiden käyttöönotosta.

               (32)

               Kaikki tuojat ja jakelijat sekä lähes kaikki vähittäismyyjät ovat väittäneet, että mahdollisesta toimenpiteiden käyttöönotosta aiheutuvat kustannukset jäisivät yhden tai useamman jakeluketjun osan maksettavaksi (ja pienentäisivät siten huomattavasti marginaaleja) tai siirrettäisiin kuluttajille (ja saattaisivat siten vaikuttaa kielteisesti DVD+/-R-levyjen kokonaiskulutukseen) taikka jaettaisiin kyseisten tahojen kesken.

               (33)

               Tuojien, jakelijoiden ja vähittäismyyjien todennäköinen suhtautuminen toimenpiteiden käyttöönotosta johtuvaan kustannusten nousuun riippuu kyseisen jäsenvaltion tilanteesta. Joissakin jäsenvaltioissa tallennusvälineistä kannettavat veronkaltaiset maksut aiheuttavat jo paineita DVD+/-R-levyjen kysyntään (kyseinen vero nostaa kuluttajan maksamaa vähittäismyyntihintaa merkittävästi). Kuluttajat eivät todennäköisesti olisi valmiita maksamaan enemmän polkumyynnin vastaisen tullin käyttöönoton vuoksi, sillä vähittäismyyntihintaa pidetään jo nyt korkeana. Toimenpiteiden aiheuttama hinnan nousu jäisi siten todennäköisesti kokonaisuudessaan jakeluketjun maksettavaksi, jotta kuluttajat eivät ryhtyisi aikaisempaa enemmän käyttämään muita tallennusvälineitä kuten kovalevyjä ja muistitikkuja. Koska näissä maissa tuojien/jälleenmyyjien hintaan lisäämä korotus arvioidaan noin 4 prosentiksi, polkumyynnin vastaisen tullin käyttöönotto pienentäisi merkittävästi jo ennestään pientä marginaalia.

               (34)

               Sitä vastoin on todennäköistä, että niissä jäsenvaltioissa, joissa veronkaltaiset maksut ovat matalimpia (tai niitä ei ole ollenkaan), merkittävä osa hinnankorotuksesta jäisi kuluttajien maksettavaksi. Tämän vuoksi polkumyynnin vastaisten toimenpiteiden vaikutus olisi näissä maissa suhteellisesti suurempi, koska hinnan korotus olisi suurempi. Kulutus voisi sen seurauksena vähentyä, koska hinnan nousu kannustaisi kuluttajia etsimään korvaavia tuotteita.

               (35)

               Edellä esitetyn perusteella tuojien, jakelijoiden ja vähittäismyyjien hintastrategia vaihtelee riippuen kyseisen jäsenvaltion tilanteesta. On ilmeistä, että kaikki edellä mainitut osapuolet kärsivät polkumyynnin vastaisten toimenpiteiden käyttöönotosta joko marginaalien pienenemisenä tai myyntimäärien vähenemisenä. Tilanne vaikuttaa kielteisesti myös kuluttajiin silloin, kun polkumyynnin vastaisista toimenpiteistä johtuva kustannusten nousu siirretään heidän maksettavakseen.

               (36)

               Monet asianomaiset osapuolet totesivat, että kaikkien yhteisön tuotannonalaan vaikuttavien toimenpiteiden tarkastelussa olisi otettava huomioon riski, että DVD+/-R-levyjen kulutus vähenisi joka tapauksessa, kun niiden käyttöä korvataan muilla tallennusvälineillä kuten kovalevyn sisältävillä Dvi-laitteilla ja muistitikuilla. Tutkimus osoitti, että teknologian kehitys on tallennusvälineiden markkinoilla nopeaa ja että uudet tallennusvälineet ovat tallennuskapasiteetiltaan suurempia ja muistitikkujen osalta myös kooltaan pienempiä.

               (37)

               Lisäksi on väitetty, että yhteisön tuotannonalan tilanne johtuisi tiettyjen hallitsevien vientiä harjoittavien tuottajien väärinkäytöksistä, joilla tarkoitetaan niiden noudattamaa kustannukset alittavaa hintastrategiaa, joka olisi estänyt yhteisön tuotannonalaa saavuttamasta merkittävää markkina-asemaa. Ensinnäkin on todettava, että tällaista hallitsevan aseman väärinkäyttöä koskevaa päätöstä tai tutkimusta ei ole tehty EU:n kilpailusääntöjen yhteydessä, eikä valituksen tekijä ole viitannut mihinkään kansallisiin kilpailusääntöihin perustuvaan vastaavaan päätökseen. Toiseksi tutkimuksessa on tullut esille, että asiaan kuuluvilla markkinoilla toimii suuri joukko eurooppalaisia ja kansainvälisiä toimijoita. Tutkimuksen aikana ei ole esitetty näyttöä siitä, että jollakin toimijalla, yksin tai yhdessä toisen toimijan kanssa, olisi niin merkittävä markkinaosuus, että sen voisi katsoa muodostavan hallitsevan aseman. Ei myöskään ole esitetty näyttöä siitä, että jokin yritys olisi taloudellisesti niin vahva, että se voisi estää tehokasta kilpailua. Kolmanneksi ei ole merkkejä asianomaisten viejien merkittävistä tappioista, jotka viittaisivat siihen, että viejät noudattivat kustannukset alittavaa hintastrategiaa. Tämän vuoksi väite hylättiin.

               (38)

               Vaikka perusasetuksen 21 artiklassa todetaan, että on aihetta kiinnittää erityistä huomiota tarpeeseen poistaa vahingollisen polkumyynnin vinouttavat vaikutukset ja palauttaa tehokas kilpailu, kyseinen säännös on edellä mainitun artiklan mukaisesti ymmärrettävä yhteisön edun puitteissa. Sen vuoksi toimenpiteiden käyttöönoton tai niistä luopumisen vaikutukset kaikkiin osapuoliin on tutkittava ja tasapainotettava. Tässä yhteydessä olisi huomattava, että maailman markkinoilla ja tietyssä määrin myös yhteisön markkinoilla toimii joukko muita kilpailevia viejiä ja tuottajia. Yhteisön tuotannonala ei todennäköisesti hyötyisi toimenpiteiden käyttöönotosta täysin edes keskipitkällä aikavälillä, koska voidaan olettaa, että tällöin muut kolmannet maat lisäisivät huomattavasti osuuttaan yhteisön markkinoilla.

               (39)

               Koska DVD+/-R-levyjen markkinat ovat suhteellisen kilpaillut, vaikuttaa epätodennäköiseltä, että yhteisön tuotannonalasta voisi lyhyellä tai keskipitkällä aikavälillä tulla markkinaosuuteen, tuotantokapasiteettiin tai teknologiaan perustuva vahva toimija, jos toimenpiteet otetaan käyttöön. Toimenpiteiden käyttöönotto vaikuttaisi lähes 90 prosenttiin tarkasteltavana olevan tuotteen kulutuksesta ja olisi erittäin haitallista tuojille, jakelijoille, vähittäismyyjille ja kuluttajille. Näissä olosuhteissa polkumyynnin vastaisten toimenpiteiden käyttöönotto olisi suhteetonta.

               (40)

               Edellä esitetyn perusteella voidaan todeta, että toimenpiteiden käyttöönotolla olisi huomattavia kielteisiä vaikutuksia tarkasteltavana olevan tuotteen tuojiin, jakelijoihin, vähittäismyyjiin ja kuluttajiin ja että yhteisön tuotannonala ei todennäköisesti hyötyisi merkittävästi niiden käyttöönotosta. Tämän vuoksi katsotaan, että toimenpiteiden käyttöönotto olisi suhteetonta ja yhteisön edun vastaista.

         7.   Yhteisön etua koskeva päätelmä

               (41)

               Edellä mainitun perusteella päätellään, että on olemassa yhteisön etua koskevia pakottavia syitä luopua polkumyynnin vastaisista toimenpiteistä asianomaisista maista tapahtuvan DVD+/-R-levyjen tuonnissa.

         D.   MENETTELYN PÄÄTTÄMINEN

               (42)

               Näissä olosuhteissa asianomaisista maista tapahtuvaa DVD+/-R-levyjen tuontia koskeva menettely olisi päätettävä sen perusteella, että se ei ole yhteisön edun mukaista.

               (43)

               Valituksen tekijälle ja muille asianomaisille osapuolille ilmoitettiin niistä olennaisista tosiseikoista ja huomioista, joiden perusteella komissio aikoo päättää tarkasteltavana olevan menettelyn. Valituksen tekijät ilmoittivat näkemyksensä, jotka eivät kuitenkaan olleet sen luonteisia, että niiden perusteella olisi muutettu edellä mainittuja päätelmiä.

         ON TEHNYT TÄMÄN PÄÄTÖKSEN:
   Ainoa artikla
   Päätetään Kiinan kansantasavallasta, Hongkongista ja Taiwanista peräisin olevien kirjoitettavien digitaalisten monikäyttölevyjen (DVD+/-R-levyjen), jotka luokitellaan CN-koodiin ex 8523 90 30 (uusi CN-koodi 1. tammikuuta 2006 alkaen), tuontia koskeva polkumyynnin vastainen menettely.

      Tehty Brysselissä 20 päivänä lokakuuta 2006.

            Komission puolesta

         Peter MANDELSON

            Komission jäsen

      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).

      (2)  EUVL C 192, 6.8.2005, s. 12.


title: 2010/292/YUTP: Poliittisten ja turvallisuusasioiden komitean päätös EUPOL Afganistan/1/2010, annettu 18 päivänä toukokuuta 2010 , EUPOL Afganistan -operaation väliaikaisen johtajan nimittämisestä (2010/ /YUTP)

text:
               21.5.2010

               FI

               Euroopan unionin virallinen lehti

               L 125/52

         POLIITTISTEN JA TURVALLISUUSASIOIDEN KOMITEAN PÄÄTÖS EUPOL AFGANISTAN/1/2010,
   annettu 18 päivänä toukokuuta 2010,
   EUPOL Afganistan -operaation väliaikaisen johtajan nimittämisestä
   (2010/ /YUTP)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Euroopan unionin poliisioperaatiosta Afganistanissa (EUPOL Afganistan) 18 päivänä toukokuuta 2010 annetun neuvoston päätöksen 2010/279/YUTP (1) ja erityisesti sen 10 artiklan 1 kohdan,
   sekä katsoo seuraavaa:

               (1)

               Neuvosto valtuutti päätöksen 2010/279/YUTP 10 artiklan 1 kohdan nojalla poliittisten ja turvallisuusasioiden komitean tekemään Euroopan unionista tehdyn sopimuksen 38 artiklan mukaisesti EUPOL Afganistan -operaation poliittista valvontaa ja strategista johtoa koskevat asiaankuuluvat päätökset, mukaan lukien päätöksen operaation johtajan nimittämisestä.

               (2)

               Unionin ulkoasioiden ja turvallisuuspolitiikan korkea edustaja on ehdottanut, että operaation nykyinen apulaisjohtaja, ylikomisario Nigel THOMAS nimitetään operaation väliaikaiseksi johtajaksi 31 päivästä toukokuuta 2010 siihen saakka, kunnes uusi operaation johtaja nimitetään,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään ylikomisario Nigel THOMAS Euroopan unionin Afganistanissa toteuttaman poliisioperaation johtajaksi 31 päivästä toukokuuta 2010 siihen saakka, kunnes uusi operaation johtaja nimitetään.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan siihen saakka, kunnes uusi operaation johtaja nimitetään.

      Tehty Brysselissä 18 päivänä toukokuuta 2010.

            Poliittisten ja turvallisuusasioiden komitean puolesta

            Puheenjohtaja

         C. FERNÁNDEZ-ARIAS

      (1)  EUVL L 123, 19.5.2010, s. 4.


Avis juridique important

|

32004D0013

2004/13/EY: Komission päätös, tehty 6 päivänä tammikuuta 2004, lähiliikenteen lentokoneiden alalla sovellettua Brasilian vientirahoitusohjelmaa (PROEX) koskevan tutkimusmenettelyn päättämisestä

Virallinen lehti nro L 004 , 08/01/2004 s. 0025 - 0026

Komission päätös,tehty 6 päivänä tammikuuta 2004,lähiliikenteen lentokoneiden alalla sovellettua Brasilian vientirahoitusohjelmaa (PROEX) koskevan tutkimusmenettelyn päättämisestä(2004/13/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon yhteisön menettelyistä yhteisessä kauppapolitiikassa kansainvälisen kaupan säännöissä yhteisölle annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi 22 päivänä joulukuuta 1994 annetun neuvoston asetuksen (EY) N:o 3286/94(1) ja erityisesti sen 11 artiklan 1 kohdan,sekä katsoo seuraavaa:(1) Saksalainen lähiliikenteen lentokoneiden valmistaja Dornier Luftfahrt GmbH (jäljempänä "Dornier") teki komissiolle kantelun kauppapoliittisia esteitä koskevan asetuksen 3 ja 4 artiklan perusteella. Kantelu koski Brasilian vientirahoitusohjelmaa Programa de Financiamentò às Exportacoes (PROEX), joka toimii lentokoneiden viennissä korontasausjärjestelmänä.(2) Kantelun tekijän mukaan Brasilian lentokoneteollisuus ja erityisesti lähiliikenteen suihkukoneiden valmistaja Embraer kilpailee PROEX-ohjelman avulla epärehellisesti 30-paikkaisten suihkukoneiden markkinoilla. Sen mukaan Embraerin koneen ostajat pystyvät PROEX-ohjelman avulla alentamaan rahoituskustannuksensa rahoitusmarkkinoiden tarjouksia alhaisemmiksi, mikä vähentää lentokoneen hintaa huomattavasti. Kantelun tekijän mukaan PROEX-ohjelma on tukia ja tasoitustulleja koskevan WTO-sopimuksen (SCM-sopimus) 3 artiklan 1 kohdan a alakohdassa tarkoitettu kielletty vientituki. Dornierin mukaan Embraer käyttää väärin PROEX-ohjelmaa, mikä aiheuttaa Dornierille merkittävää vahinkoa yhteisön markkinoilla ja epäsuotuisia kaupallisia vaikutuksia muilla kuin EU:n markkinoilla, erityisesti Yhdysvalloissa ja Sveitsissä.(3) Komission mielestä kantelu sisälsi lähtökohtaisesti riittävät todisteet kaupan esteistä, ja ilmoitus tutkimusmenettelyn aloittamisesta julkaistiin Euroopan yhteisöjen virallisessa lehdessä 17 päivänä huhtikuuta 1999(2). Jäljempänä esitetään yhteenveto komission päätoteamuksista.(4) PROEX toimii korontasausjärjestelmänä, jonka avulla Brasilian valtio korvaa osan Embraer-lentokoneiden ulkomaisille ostajille liiketoimen rahoituksesta aiheutuneista koroista. Korvaus oli 3,8 prosenttia vuodessa 15 vuoden ajalla. PROEX-ohjelman avulla lentoyhtiöt pystyivät hankkimaan lentokoneensa rahoitusmarkkinoilla vallitsevia ehtoja paremmilla rahoitusehdoilla, mistä aiheutuva etu on nykyarvoltaan noin 15 prosenttia lentokoneen hankintahinnasta. Tästä syystä Embraer pystyi järjestelmällisesti alittamaan Dornierin 30-paikkaisten suihkukoneiden hinnan ja valloittamaan suurimman osan 30-paikkaisten suihkukoneiden markkinoista yhteisössä ja Yhdysvalloissa. Useimmissa lentokonekaupoissa PROEX-rahoitusehdot olivat selvästi ratkaisevin tekijä lentoyhtiöiden valitessa brasilialaisen suihkukoneen.(5) Kantelun tekijän väitteet kaupan esteistä olivat komission mielestä näissä olosuhteissa perusteltuja, ja PROEX-ohjelmasta aiheutuu sen mukaan epäsuotuisia kaupallisia vaikutuksia ja vahinkoa kauppapoliittisia esteitä koskevan asetuksen 2 artiklan 3 ja 4 kohdassa tarkoitetulla tavalla.(6) Kauppapoliittisten esteiden tutkimisen aikana Kanadan pyynnöstä perustettu Maailman kauppajärjestön (WTO:n) riitojenratkaisuelimen paneeli totesi, että PROEX-maksut ovat tukia ja tasoitustulleja koskevan WTO-sopimuksen (SCM-sopimuksen) 3 artiklan vastaista kiellettyä vientitukea. WTO:n vetoomuselin puolsi paneelin päätelmiä ja suosituksia, ja riitojenratkaisuelin hyväksyi molempien raportit 20 päivänä elokuuta 1999.(7) Brasilia ilmoitti riitojenratkaisuelimelle 19 päivänä marraskuuta 1999 tehneensä muutoksia PROEX-ohjelmaan riitojenratkaisuelimen suositusten täytäntöönpanemiseksi (PROEX II). Kanadan mielestä PROEX II sisälsi edelleen SCM-sopimuksen vastaisia vientitukia, ja Kanada käynnisti WTO:n riitojen ratkaisusta annettuja sääntöjä ja menettelyjä koskevan sopimuksen (DSU) 21 artiklan 5 kohdan mukaisen sääntöjenmukaisuutta koskevan paneelimenettelyn. Vaatimustenmukaisuuspaneeli ja vetoomuselin puolsivat Kanadan kantaa ja katsoivat PROEX II:n sisältävän laitonta vientitukea.(8) Brasilia hyväksyi 6 päivänä joulukuuta 2000 edelleen uudistetun version PROEX-ohjelmasta (PROEX III), ja Kanada käynnisti uudelleen DSU-sopimuksen 21 artiklan 5 kohdan mukaisen paneelimenettelyn sen sääntöjenmukaisuuden tutkimiseksi. Tällä kertaa paneelin raportissa (jonka riitojenratkaisuelin hyväksyi 23 päivänä elokuuta 2001) todettiin aikaisemmista raporteista poiketen, ettei PROEX III sinänsä ole SCM-sopimuksen 3 artiklan 1 kohdan a alakohdan vastainen, koska siinä ei edellytetä Brasilian maksavan vientiluottoja sellaisin ehdoin ja edellytyksin, että ne olisivat tukea. Paneelin päätelmissä viitattiin PROEX III -ohjelmaan vain puhtaasti lakina ilman soveltamisyhteyttä ja niissä todettiin selkeästi, ettei tämä tarkoita sitä, että PROEX III -ohjelman myöhemmät sovellukset välttämättä olisivat SCM-sopimuksen mukaisia.(9) Kun riitojenratkaisuelin oli hyväksynyt paneelin raportin, Euroopan yhteisöt totesivat seuraavansa edelleen tarkasti, noudattaako Brasilia WTO-velvoitteitansa soveltaessaan PROEX III -ohjelmaa yksittäisiin liiketoimiin. Viimeisen kahden vuoden aikana ei kuitenkaan ole esitetty uusia väitteitä tai todisteita Brasiliaa vastaan tältä osin.(10) Koska todisteita Brasilian käyttämistä epäterveistä kaupan käytännöistä ei ole tullut sen jälkeen, kun WTO:n paneelin raportti PROEX III -ohjelmasta hyväksyttiin, mitään toimenpiteitä ei Euroopan yhteisöjen mukaan tarvita ja menettely pitäisi tämän vuoksi asetuksen 11 artiklan 1 kohdan mukaisesti päättää.(11) Neuvoa-antavaa komiteaa on kuultu tässä päätöksessä säädetyistä toimenpiteistä,ON TEHNYT TÄMÄN PÄÄTÖKSEN:Ainoa artiklaPäätetään lähiliikenteen lentokoneiden alalla sovellettua Brasilian vientirahoitusohjelmaa (PROEX) koskeva tutkimusmenettely, joka aloitettiin 17 päivänä huhtikuuta 1999.Tehty Brysselissä 6 päivänä tammikuuta 2004.Komission puolestaPascal LamyKomission jäsen(1) EYVL L 349, 31.12.1994, s. 71, asetus sellaisena kuin se on viimeksi muutettuna asetuksella (EY) N:o 356/95 (EYVL L 41, 23.2.1995, s. 3).(2) EYVL C 108, 17.4.1999, s. 33.